Adam Park

Adam Park on kuvitteellinen henkilö Power Rangers -universumissa. Hän oli yksi päähenkilöistä televisiosarjassa Mighty Morphin Power Rangers sen toisella ja kolmannella tuotantokaudella ja kolmessa sen jälkeisessä sarjassa Mighty Morphin Alien Rangers, Power Rangers Zeo ja Power Rangers Turbo.Power Rangers -televisiosarjan viralliset sivut (MMPR)  Lisätty 19.11.2012Power Rangers -televisiosarjan viralliset sivut (Zeo)  Lisätty 19.11.2012Power Rangers -televisiosarjan viralliset sivut (Turbo)  Lisätty 19.11.2012 Hän esiintyi myöhemmin myös vierailevana tähtenä Power Rangers in Spacen jaksossa "Always a Chance" ja Power Rangers Operation Overdriven kaksiosaisessa jaksossa "Once a Ranger". Häntä näytteli lähes aina Johnny Yong Bosch, mutta ajoittain myös Matthew Sakimoto tilanteissa, joissa kuvattiin nuorta Adamia. Tällainen tilanne oli muun muassa minisarjassa Mighty Morphin Alien Rangers.

Adam ei ollut vain Zack Taylorin korvaaja Mighty Morphin Power Rangersissa, sillä hän on myös kaikkien aikojen kolmanneksi pisimpään rangerina toiminut henkilö, edellään vain Tommy Oliver ja Billy Cranston. Adam oli henkilönä ujo ja herkkä. Hänestä tuli kamppailulajiharrastuksensa ansiosta kurinalainen ja taitava taistelija erityisesti shaolin kungfussa.

Hahmon tarina
 Mighty Morphin Power Rangers 
Adam tapasi rangerit ensimmäistä kertaa, kun hän oli ystäviensä Rocky DeSantosin ja Aisha Campbellin kanssa puistossa ja sai estettyä opettajansa lastenvaunujen päätymisen jyrkkään rinteeseen. Rangerit olivat myös paikalla pysäyttämässä vaunuja. Adam, Rocky ja Aisha olivat kotoisin kuvitteellisesta Stone Canyonin kaupungista Kaliforniasta ja he olivat tulleet vierailulle Angel Groveen ryhmäninjakilpailujen finaalin takia. Rangereiden yllätykseksi kolmikko ei ollut vain katsomassa finaalia vaan he olivat itse ottelijoina ja myös voittivat turnauksen.Mighty Morphin Power Rangers: 2. tuotantokausi; "The Ninja Encounter I" Adam (ja myös Aisha ja Rocky) lopulta muuttivat Angel Groveen ja siirtyivät oppilaiksi Angel Groven lukioon. 

Myös Lord Zedd kiinnostui Adamista, Aishasta ja Rockystä ja halusi tehdä heistä omia pahoja ninjojaan. Ninjakilpailujen jälkeen Goldar kaappasi kolmikon ja heidän Stone Canyonin suosikkiopettaja Mr. Andersonin ja vei heidät luolaan. Heidän onneksi Power Rangerit saapuivat kuitenkin pelastamaan heidät juuri ajoissa ennen kuin pahaksi muuttava Zeddin myrkkykäärme ehti puremaan heitä. Rocky, Adam ja Aisha saivat kuitenkin sattuman kautta selville rangereiden oikeat henkilöllisyydet, kun Billyllä oli ongelmia taistelussa myrkkykäärmettä vastaan ja Tommy Oliverin ja Kimberly Hartin täytyi riisua hänen kypäränsä. Rockystä, Adamista ja Aishasta tuli sen jälkeen rangereiden liittolaisia ja he lupasivat Zordonille pitävänsä rangereiden henkilöllisyydet salassa.Mighty Morphin Power Rangers: 2. tuotantokausi; "The Ninja Encounter I-III" 

Adam valittiin korvaamaan Zack Taylor Mustana Power Rangerina sen jälkeen, kun Zack, Jason Lee Scott ja Trini Kwan oli valittu osallistumaan Sveitsissä järjestettyyn maailmanrauhankokoukseen. Adam sai sen myötä haltuunsa voimakolikon ja ohjattavakseen Lion Thunderzordin.Mighty Morphin Power Rangers: 2. tuotantokausi; "The Power Transfer I-II" Melkein heti rangeriksi tulonsa jälkeen Adam joutui Scorpinan ilkeän juonen kohteeksi. Scorpina oli naamioinut itsensä Sabrina nimiseksi tytöksi, sillä hänellä oli tarkoituksena saada ujo Adam eroon ystävistään ja siten johdattaa hänet ansaan. Aisha ei missään vaiheessa luottanut Sabrinaan, mutta yritti Adamin takia tulla hänen kanssaan toimeen. Aishasta oli myöhemmin apua, sillä hän pääsi nopeasti apuun, kun Scorpina oli houkutellut Adamin puiston syrjäiseen osaan ja paljastanut totuuden itsestään. Vaikka tapaus aiheutti kolhun Adamin itseluottamukseen hän toipui tilanteesta nopeasti, sillä hän pääsi tanssiaisiin unelmiensa tytön kanssa.Mighty Morphin Power Rangers: 2. tuotantokausi; "Goldar's Vice-Versa" 

Myöhemmin Adamin itseluottamus joutui uuteen testiin. Erästä hänen karateoppilastaan kiusattiin ja se toi Adamin mieleen huonoja lapsuusmuistoja, sillä häntä oli kiusattu nuorena samalla tavalla. Lord Zedd lähetti Goldarin Maahan Katumuksen peili mukanaan, josta Adam pakotettiin katsomaan huonoimpia lapsuusmuistojaan. Adamin itseluottamus alkoikin murentua kunnes hän ymmärsi ettei ole enää heikko ja sai Zeddin ilkeän juonen epäonnistumaan.Mighty Morphin Power Rangers: 2. tuotantokausi; "Mirror of Regret" Adamin esi-isä oli toiminut kauan sitten Maan ensimmäinen Mustana Power Rangerina, kun Kimberly joutui kerran vahingossa ajassa taaksepäin.Mighty Morphin Power Rangers: 2. tuotantokausi; "Wild West Rangers I-II" 

Kolmannen tuotantokauden alussa Ritan veli Rito Revolto onnistui hirviöjoukon avulla tuhoamaan rangereiden Thunderzordit ja Tigerzordin. Adam lähti muiden rangereiden mukana etsimään Ninjoria, joka antoi heille uudet ninjakolikot ja myös uudet zordit. Adamista tuli uuden ninjakolikkonsa avulla Musta Ninja Ranger ja hän ohjasi uutena zordinaan Frog Ninjazordia.Mighty Morphin Power Rangers: 3. tuotantokausi; "Ninja Quest I-IV" Adam sai myöhemmin vielä ohjattavakseen Mustan ShogunzordinMighty Morphin Power Rangers: 3. tuotantokausi; "Changing of the Zords I-III". Hän sai myös kyvyn käyttää suojaavaa ja taitoja parantanutta Metallic Armoria.Mighty Morphin Power Rangers: 3. tuotantokausi; "Master Vile and the Metallic Armor I-III"

Kun Rita Repulsan paha isä Master Vile saapui vierailulle kuupalatsiin etsimään voimakasta Zeokristallia onnistuivat rangerit saamaan sen aluksi itselleen. Varmistaakseen ettei Master Vile saisi Zeokristallia haltuunsa rangerit hajottivat sen viideksi pienemmäksi kristalliksi ja lähettivät kristallit eri aikakausille eri puolille maailmaa.

 Mighty Morphin Alien Rangers 
Mighty Morphin Power Rangersin viimeisessä jaksossa Master Vile oli Orb of Doomin avulla onnistunut siirtämään Maapallon ajassa taaksepäin. Sen seurauksena rangereista oli tullut lapsia eivätkä he pystyneet enää käyttämään voimiaan.Mighty Morphin Power Rangers: 3. tuotantokausi; "Rangers in Reverse" Sen vuoksi minisarjassa Mighty Morphin Alien Rangers Maata puolustamaan kutsuttiin hetkeksi Aquitar-planeetan Power Rangerit.Mighty Morphin Alien Rangers: Jaksot 1-2: "Alien Rangers of Aquitar I-II" Myöhemmin Billy rakensi ninjakolikoista voimansa ottaneen koneen, jolla hän toivoi pystyvänsä muuttamaan rangerit takaisin oikean ikäisiksi. Kuitenkin vain Billy ehti käyttää laitetta, kun Goldar ja Rito Revolto varastivat sen. Sen jälkeen Rita Repulsa ja Lord Zedd tuhosivat laitteen sisällä olleet kuusi ninjakolikkoa, joten Power Rangereiden käyttämät voimat olivat lopullisesti mennyttä.Mighty Morphin Alien Rangers: Jakso 3: "Climb Every Fountain" Koska Adamin ninjakolikko oli siten tuhoutunut ja voimakolikko käyttökelvoton lähti nuori Adam etsimään portaalin läpi yhtä Zeokristallin palasista. Hän päätyi muinaiseen Koreaan lähelle isoäitinsä synnyinseutua. Hän tapasi siellä Kai-Ogin, joka oli paikallinen tietäjä. Vähän sen jälkeen Adam löysi Zeokristallin palasensa vesiputouksen takaa.Mighty Morphin Alien Rangers: Jakso 7: "Along Came a Spider"

 Power Rangers Zeo 
Kun Maapallo oli palannut takaisin oikeaan aikaan, Adamista tuli Zeokristallin antamilla voimilla Zeo Ranger IV.Power Rangers Zeo: Jakso 2; "A Zeo Beginning II" Hän ohjasi uutena zordinaan härkää muistuttanutta Zeozord IV:ää.Power Rangers Zeo: Jakso 3; "The Shooting Star" Hänen zordinsa antoi myös Zeo Megazordille kyvyn käyttää taistelukypärää nimeltä Zeo IV Battle Helmet: Zeo Gravity Power.Power Rangers Zeo: Jakso 4; "Target Rangers" Myöhemmin Adam sai vielä käyttöönsä humanoidirobottia muistuttaneen Super Zeo Zord IV:n.Power Rangers Zeo: Jakso 34; "A Golden Homecoming" Kauden aikana Adam kasvatti itselleen pidemmät hiukset ja jatkoi myös opiskelijana Angel Groven lukiossa, jossa hän suoritti muun muassa kasvitiede- ja musiikkikurssit.Power Rangers Zeo: Jakso 11; "A Few Bad Seeds"Power Rangers Zeo: Jakso 12; "Instrument of Destruction" Kauden aikana Adam voitti myös Angel Groven shaolin kungfu -mestaruuden.Power Rangers Zeo: Jakso 26; "Game of Honor"

 Power Rangers turbovaihteella 
Kun paha avaruusmerirosvo Divatox uhkasi herättää ja naida voimakkaan Maligore-hirviön, Adam sai muiden rangereiden kanssa käyttöönsä uudet turbovoimat, joilla hänestä tuli Vihreä Turbo Ranger. Lisäksi hän sai uudeksi zordikseen Desert Thunder Turbozordin.

Adam seurasi muiden rangereiden kanssa Divatoxia myyttiselle Muranthias-saarelle, jolla Maligore asui. Divatox piti vankinaan myös Kimberlyä ja Jasonia, jotka hän aikoi antaa uhrilahjoina Maligorelle. Adam onnistui muiden rangereiden kanssa kuitenkin pelastamaan heidät ja tuhoamaan Maligoren uuden Turbo Megazordin avulla. Elokuvan lopussa hän voitti Jasonin ja Tommyn kanssa kamppailulajiturnauksen, jonka voittosumman he lahjoittivat Angel Groven nuorten turvatalon toimintaan.Power Rangers turbovaihteella

 Power Rangers Operation Overdrive 
Adam ilmestyi yhdessä Tori Hansonin, Kira Fordin, Bridge Carsonin ja Xander Blyn kanssa Power Rangers -sarjan viisitoistavuotista taivalta juhlineissa Power Rangers Operation Overdriven jaksoissa "Once A Ranger". Kun uusi vihollinen Thrax onnistui katkaisemaan Operation Overdrive Power Rangereiden linkin morphiointihilaan oli Adam yksi viidestä rangerista, jotka Sentinel Knight kutsui heidän tilalleen puolustamaan maailmaa. Adam palasi Mustana Mighty Morphin Power Rangerina ja toimi viisikon johtajana, sillä hänellä oli eniten kokemusta rangerina olosta ja Thraxin vanhemmista Rita Repulsasta ja Lord Zeddistä. Adam ja Kira puhuivat myös Tommy Oliverin tohtorin arvosta, sillä he molemmat olivat taistelleet eri kausilla Tommyn rinnalla.Power Rangers Operation Overdrive: Jakso 20: "Once a Ranger I"

Kun Adam ja muut aiemmilta kausilta tutut Power Rangerit olivat tavanneet Overdrive Rangerit ja kiittäneet Sentinel Knightia, Adam kertoi tietävänsä erään, joka osaisi palauttaa heidän yhteytensä morphiointihilaan. Tämä "eräs" oli Alpha 6. Adam kertoi omistavansa nykyään Angel Grovessa kamppailulajidojon ja piti Alphaa siellä, mahdollisesti avustajanaan. Huomion arvoista on myös, että Sentinel Knightin hänelle palauttamat voimat jäivät taistelun jälkeen yhä toimiviksi.Power Rangers Operation Overdrive: Jakso 21: "Once a Ranger II"

Adam käytti taisteluissa kahdesti myös Operation Overdriven varusteita. Taistelussa Fluriousta vastaan Adam sai käyttöönsä heidän HoverTek Cyclensä. Viimeisessä taistelussa Adam haastoi Thraxin yksin ja käytti Defender Vestiä suojanaan. Hän taisteli myös Flash Point Megazordilla Vulturus nimistä hirviötä vastaan. Hän käytti taisteluissa välillä myös omaa voimakirvestään. Adam oli aiemmilta tuotantokausilta tutuista rangereista ainoa, jonka kohdalla ei käytetty alkuperäistä morphiointisekvenssiä. Adam ei siten huutanut "Mastodon!" tai "Black Ranger Power!" muuttuessaan rangeriksi.

Lähteet

Aiheesta muualla
 Power Rangersin viralliset sivut 

Luokka:Power Rangersin hahmot
Luokka:Mighty Morphin Power Rangers
Luokka:Power Rangers Zeo
Luokka:Power Rangers Turbo
Luokka:Kuvitteelliset kamppailulajien harrastajat
Luokka:Televisiohahmot